**Татарстан Республикасы Экология кодексына**

**үзгәрешләр кертү турында**

Татарстан Республикасы

Дәүләт Советы тарафыннан

2022 елның 14 июлендә

кабул ителде

**1 статья**

Татарстан Республикасы Экология кодексына (Татарстан Дәүләт Советы Җыелма басмасы, 2009, № 1; 2010, № 5 (I өлеш); 2011, № 6 (I өлеш), № 10 (I өлеш); 2012, № 1; 2013, № 1; 2014, № 5, № 6 (II өлеш), № 7; 2015, № 4; 2016, № 1 – 2, № 5; Татарстан Республикасы законнар җыелмасы, 2016, № 40 (I өлеш), № 44 (I өлеш); 2017, № 27 (I өлеш); 2018, № 54 (I өлеш); 2019, № 2 (I өлеш), № 19 (I өлеш); 2020,
№ 4 (I өлеш), № 37 (I өлеш), № 57 (I өлеш), № 77 (I өлеш); 2021, № 20 (I өлеш), № 57 (I өлеш), № 93 (I өлеш); 2022, № 34 (I өлеш) түбәндәге үзгәрешләрне кертергә:

1. 8 статьяның 1 өлешендә:

а) уникенче абзацны түбәндәге редакциядә бәян итәргә:

«мәҗбүри таләпләрне бозу аркасында әйләнә-тирә мохиткә китерелгән зыянны каплау турында дәгъвалар бирү;»;

б) түбәндәге эчтәлекле яңа утыз тугызынчы абзац өстәргә:

«Россия Федерациясе Хөкүмәте тарафыннан вәкаләт бирелгән федераль башкарма хакимият органы белән килештереп, әйләнә-тирә мохиткә тупланган зыян объектларын ачыклау һәм бәяләү, һәм (яисә) әйләнә-тирә мохиткә тупланган зыянны бетерү эшләрен оештыру, һәм (яисә) хуҗалык эшчәнлегенең һәм башка эшчәнлекнең әйләнә-тирә мохиткә тискәре йогынтысын булдырмый калуның һәм (яисә) киметүнең, табигый мохитне саклауның һәм торгызуның, табигать ресурсларыннан рациональ файдалануның һәм аларны торгызуның, экологик иминлек тәэмин итүнең башка чараларын гамәлгә ашыру буенча Татарстан Республикасының чаралар планын раслау;»;

в) утыз тугызынчы абзацны кырыгынчы абзац дип санарга;

1. 46 статьяда:

а) 1 өлешнең 2 пунктында «һәм аның компонентларына» сүзләрен төшереп калдырырга;

б) 2 өлештә «һәм аның компонентларына» сүзләрен төшереп калдырырга;

3) 91 статьяның 2 өлешен түбәндәге редакциядә бәян итәргә:

«2. Су объектларыннан файдаланганда, физик затлар, юридик затлар дәүләт милкендәге яисә муниципаль милектәге су объектларын өйрәнү, алардан файдалану, аларны саклау, шулай ук суларның тискәре йогынтысын булдырмый калу һәм аннан килгән зыяннарны бетерү гамәлләрен (алга таба – суга кагылышлы хуҗалык гамәлләре) федераль законнар нигезендә башкарырга тиеш.»;

4) 98 статьяның 13 өлешендәге 1 пунктында «туфракның уңдырышлылыгын көйләү» сүзләрен «туфрак уңдырышлылыгын арттыру» сүзләренә алмаштырырга;

5) 100 статьяда:

а) 11  өлешне түбәндәге редакциядә бәян итәргә:

«11. Суларның аерым территорияләргә һәм объектларга тискәре йогынтысын булдырмый калу һәм аннан килгән зыяннарны бетерү максатларында суларның тискәре йогынтысын булдырмый калу һәм аннан килгән зыяннарны бетерү буенча Россия Федерациясе Су кодексының 671 статьясында каралган чаралар гамәлгә ашырыла.»;

б) 2 өлешне түбәндәге редакциядә бәян итәргә:

«2. Әлеге статьяның 11 өлешендә күрсәтелгән чаралар Россия Федерациясе Су кодексының 71 статьясында каралган суга кагылышлы хуҗалык гамәлләре кысаларында гамәлгә ашырыла.».

**2 статья**

1. Әлеге Закон, бу статьяда үз көченә керүнең башка сроклары билгеләнгән нигезләмәләреннән тыш, рәсми басылып чыккан көненнән үз көченә керә.
2. Әлеге Законның 1 статьясындагы 1 пунктының беренче, дүртенче – алтынчы абзацлары 2022 елның 1 сентябреннән үз көченә керә.
3. Әлеге Законның 1 статьясындагы 1 пунктының икенче һәм өченче абзацлары һәм 2 пункты 2023 елның 1 сентябреннән үз көченә керә.

Татарстан Республикасы

Президенты Р.Н. Миңнеханов

Казан, Кремль

2022 ел, 25 июль

№ 44-ТРЗ